stanford-oval/wikipedia huggingface dataset:
מפרץ ניו יורק התחתון
מגדלורים במפרץ התחתון > בחופי ניו ג'רזי:

Chapel Hill Rear Range Light(אנ') - ממוקם בהיילנדס מדרום ללאונרדו(אנ'), ניו ג'רזי (יחסית עמוק ביבשה).
Conover Beacon(אנ') - ממוקם בלאונרדו, ניו ג'רזי, על החוף.
Great Beds Light(אנ') - בתוך מפרץ רריטאן מדרום לסטטן איילנד.
Navesink Twin Lights(אנ') - צמד מגדלורים הממוקמים על 2 צריחי מצודה עתיקה, בהיילנדס, ניו ג'רזי, ליד כביש הגישה לסנדי הוק.
Sandy Hook Light(אנ') - ממוקם בקצה הצפוני של לשונית היבשה סנדי הוק.
מגדלורים במפרץ התחתון > בחופי ניו יורק

Coney Island Light(אנ') - בחוף הרחצה קוני איילנד.
New Dorp Light(אנ') - בסטטן איילנד, בלב היבשה.
Princes Bay Light(אנ') - בסטטן איילנד, בחוף הדרום מערבי שלו.
Staten Island Light(אנ') - בסטטן איילנד בלב היבשה.
Fort Wadsworth Light(אנ') - בסטטן איילנד, למרגלות המצודה, מעט צפונה לגשר וראזאנו נרוז.
מגדלורים במפרץ התחתון > בתוך המפרץ

Romer Shoal Light(אנ') - בלב המפרץ, מצפון לסנדי הוק.
West Bank Light(אנ') - בלב המפרץ, מצפון למגדלור הנ"ל.
Old Orchard Shoal Light(אנ') - בלב ים, ממערב לשניים הנ"ל.
ראו גם

מפרץ ניו יורק
מפרץ ניו יורק העליון
ביאורים

↑  לצפייה במפת המפרץ התחתון והאלמנטים הגאוגרפיים המוזכרים לעיל, ראו כאן.
↑  המפה בביאור קודם מציגה (בין השאר) את נהר רריטאן הנשפך ממערב, ו(מיצר) ארתור קיל, שהוא גוף המים הצר שבין רובע סטטן איילנד במזרח לניו ג'רזי במערב.
↑  פורט לה פאייט הוקם על אי קטנטן שהורכב משונית אלמוגים בסמוך לפורט המילטון, ונשאר כמצודת אי. עם בניית גשר וארזאנו נארוז, מבני המצודה נהרסו, ועליהם נבנה העמוד המזרחי של הגשר. סימוכין ראו הערת השוליים Past and Present: Fort Lafayette.
↑  האתרים שמשויכים לאזור הבילוי הלאומי צבועים בירוק ובלבן במפה כאן.
↑  לצפייה במיקום האיים הללו ראו כאן. מפה זו יכולה לשמש כאמצעי התמצאות נוסף אודות מרכיבי המפרץ השונים.
↑  מדובר בצי ספינות סוחר אמריקאי, עם פוטנציאל קריאה ל"מילואים", כדי לסייע לכוחות המזוינים של ארצות הברית באספקת ציוד ונשק בעת מלחמה או קרבות. סימוכין ראו כאן.
↑  למעט מגדלור אחד שממוקם במפרץ רריטן, כל השאר מרוכזים באזור לאונרדו, ניו ג'רזי, הסמוכה ללשונית היבשה סנדי הוק, ואחד בקצה הצפוני של לשונית היבשה. למפה ראו כאן.
הערות שוליים

1 2 3  New York Bay, Fact Monster
1 2 3 4  William C. Gaines, Coast Artillery Organizational History, 1917-1950 - Part I, Coast Artillery Regiments 1-196, The Coast Defense Journal, Volume 23, pp. 6-8, 25-27
↑  Past and Present: Fort Lafayette, Brownstoner
↑  Wade, Arthur P. (2011). Artillerists and Engineers: The Beginnings of American Seacoast Fortifications 1794-1815. Mclean, Virginia: CDSG Press
↑  Fort Tilden, Gateway - National Recreation Area NY, NJ
↑  Fort Wadsworth, Gateway - National Recreation Area NY, NJ
↑  Fort Hancock ...., Gateway - National Recreation Area NY, NJ
↑  New York Bay Facts, Soft Schools. Com
1 2 3  Kenneth T. Jackson. 1995. The Encyclopedia of New York City. The New-York Historical Society; Yale University Press; 1995. p. 149
↑  M. O. Poole, Historic Island at New York's Front Door, The New York Times, Feb. 28, 1937
↑  Cholera in New York Bay - (Chapter) Dr. Jenkins, Outbrake of Cholera and Quarantine at New York Harbor 1892 - from Harpers Weekly Journal of Civilization, September 17, 1892
↑  Past and Present: Fort Lafayette, Brownstoner. Com
↑  Sergey Kadinsky, 2016, Hidden Waters of New York City: A History and Guide to 101 Forgotten Lakes, Ponds, Creeks, and Streams in the Five Boroughs, Hidden Waters of New York City - A Guide to the Forgotten Waterways Hidden Throughout the Five Boroughs., pp. 200
| --- | --- |
בקרת זהויות :  NLI: 987007538669305171  GND: 4839004-5  LCCN: sh85078662  VIAF: 246312541   WorldCat (עם VIAF): 246312541
ריבוד חברתי

ריבּוד חברתי היא תופעה שבה אנשים, קבוצות וקטגוריות חברתיות מאורגנים במערכת מדרגית (היררכית) יציבה. הריבּוד הוא מאפיין מרכזי של המבנה החברתי ומתקיים כמעט בכל חברה אנושית.
ריבוד חברתי הוא חלוקת החברה לשכבות נפרדות בעזרת כלים חברתיים שונים. לרוב זה מעמד חברתי שנותן מושג על ההישגים והמשמעות של אדם במערכת. ישנן חלוקות ריבודיות שונות.
השכבות השונות במערכת חברתית מרובּדת נבדלות בנגישותן למשאבּים חברתיים. הסוציולוג מקס ובר מנה שלושה סוגים מרכזיים של משאבים: עושר (מעמד חברתי), יוקרה חברתית (סטטוס חברתי) ועוצמה פוליטית (כוח). לפיכך קיימות שלוש מערכות ריבּודיות, וביניהן תיתכן חפיפה, אם כי היא איננה מחויבת המציאות. מכאן שגם בחֲבָרות שוויוניות מבחינת חלוקת העושר וההכנסות עדיין תיתכן היררכיה על בסיס יוּקרה וכוח.
הריבּוד החברתי חופף במקרים רבים לקטגוריות סוציולוגיות כגון: מקצוע, השכלה, דת, מוצא, מפלגה.
בסוציולוגיה המודרנית משמש המושג בדרך כלל לציון ריבוד מעמדי, כלומר ההתפלגות של החברה לפי היכולות והאמצעים הכלכליים של הפרטים. המבנה הריבּודי בחברה עשוי להשתנות, אם במתכוון – במדיניות ישירה (למשל, על ידי הענקת זכות הצבעה שוויונית לכלל האזרחים), ואם שלא במתכוון – בשינויים תרבותיים וחברתיים אחרים.
שני תנאים מקדימים לריבּוד:
בידול (דיפרנציאציה): על המערכת החברתית להכיל בתוכהּ כמה תפקידים, שכן הבדלים ריבודיים מבוססים על הבדלים בתפקיד החברתי של האקטור.
היררכיה: על ההבדלים בין התפקידים להתבטא לא רק בהבדלים טכניים – נושאי אחריות שונים – אלא גם בהבחנה מדרגית; תפקיד אחד גבוה יותר במדרג החברתי מאחר. הבדלים אלה עשויים להתבטא במגוון דרכים – הבדלים ביוקרה, בתגמולים כלכליים או אחרים, ועוד.
התופעה שבה נותר ריבוד בעינו לתקופה של יותר מדור – כאשר ילדים נשארים באותו מקום במדרג הריבודי בו היו הוריהם – מכונה שִעתוק של המבנה הריבודי. כאשר מתקיים שעתוק שכזה, אפשר לדבר על מעמד חברתי. הניתוח הסוציולוגי הביקורתי מצביע על מנגנונים חברתיים שונים אשר פועלים לשעתוק המבנה הריבודי.
גישות שונות בסוציולוגיה מסבירות באופנים שונים את היווצרות הריבוד. לפי ההסבר הפונקציונליסטי, הריבּוד ממלא תפקיד חשוב במערכת הכלכלית. העובדה כי מקצועות שונים מקבלים תגמול שונה על עבודתם מבטיחה, לפי ההסבר הזה, הן את מילוי כלל התפקידים הדרושים בחברה והן את היוקרה הנדרשת למקצועות מסוימים. לטענת המצדדים בהסבר, מסיבה זו יש שאדם מוצא את מקומו בסולם הריבודי על סמך כישוריו המולדים ועל סמך הכשרתו המקצועית.
גישות קונפליקט, ובמיוחד הגישה המרקסיסטית, מצביעות על כמה בעיות בהסבר זה, והמרכזית שבהן היא כי השעתוק של הריבּוד לאורך הדורות מראה כי מיקומו של אדם בסולם הריבודי אינו תלוי רק בכישוריו. גישות אלו מציעות כהסבר לריבוד את המאבקים החברתיים, בהם קבוצות מסוימות מנצלות את כוחן החברתי על מנת להבטיח לעצמן משאבים. החזון המרקסיסטי, קרי ביטול הקניין הפרטי, מטרתו לחסל את הריבוד המעמדי בחברה.
ראו גם

ניעות חברתית
פונקציונליזם-סטרוקטורלי
מעמד חברתי
מעמד הביניים
לקריאה נוספת

דייוויס, ק., ווילברט, א. מור (1992). כמה עקרונות של הריבוד החברתי. בתוך: ד' רוט הלר ונ' נוה (עורכים) היחיד והסדר החברתי, הוצאת עם עובד עמ' 308–320
איריס ג'רבי, גל לוי ורות גביזון, השסע החברתי-כלכלי בישראל, באתר המכון הישראלי לדמוקרטיה, 2000
סורת קורייש

| --- | --- |
אין תמונה חופשית
 שם מתורגם:  סורת קריש
 מספר הסורה:  106
 מספר פסוקים:  4
 מיקום:  מכה
 ויקיטקסט:  אל-קוריש (תרגום רקנדורף)
 → סורת אל-פילסורת אל-מאעון ←
סורת קורייש
סורת קורייש (ערבית: سورة قريش), בתעתיק מדויק: סורת קֻרַיְש, היא סורה מספר 106 בקוראן. סורה קצרה זו מונה ארבעה פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְריל (جبريل) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת א-תין ולפני סורת אל-קארעה.
הסורה מדרבנת את בני שבט קורייש, שבטו של מוחמד אשר שלט במכה, לעבוד את אללה (המכונה בסורה בתואר "ריבון הבית הזה"), אשר הגן עליהם, למען עתידם שלהם.
הסורה מהווה צמד, יחד עם סורת אל-פיל הקודמת לה, בהזכירן לבני שבט קורייש את הטובות אותן הרעיף עליהם אללה. נאמר כי בעותק הקוראן של אובי אבן כעב (أبي بن كعب بن قيس), אחד ממלוויו של מוחמד ומחבריה הנכבדים של הקהילה המוסלמית של אותם הימים, נכתבו השתיים יחדיו כסורה יחידה. הכעבה הייתה מרכזית בחיי השבט, שכן היוותה מוקד משיכה לצליינים אשר גרר בעקבותיו מסחר ומוניטין. סורת אל-פיל מתארת כיצד הציל אללה את הכעבה מהרס, ואילו סורת קורייש מתארת את אללה כאדון הכעבה, וככזה דוחקת בבני שבט קורייש לעבוד אותו על מנת להגן עליהן במסעות שלהם, בנוסף לדברים נוספים.
הסורה מתייחסת לשני מסעות אשר נהג שבט קורייש לבצע בעונת הקיץ ובעונת החורף. על אף שלא הוזכר בפסוקים של הסורה שמסעות אלה נגעו למסחר, ויש פרשנים הסבורים כי המשפט "מסע החורף והקיץ" דווקא מתייחסים לעלייה לרגל לאבן השחורה של הפגאנים הערבים. עם זאת, היה חשוב לפרשני הדת לרומם את מעמדו של שבט קורייש בקרב הערבים עוד לפני הופעת האסלאם. בהתאם לאגדה, הוענקו לשבט קוריש כתבי זכויות מסחריות בלעדיות מצד שלטנות פרס ושלטונות ביזנטיון בשטחים אשר נשלטו על ידיהם. כדי לבסס את האגדה נטען שמסע הקיץ היה מופנה לתימן (אשר הייתה תחת שלטון פרסי) ואילו מסע החורף הופנה לסוריה (אשר הייתה תחת שלטון ביזנטי). מצד אחד רצתה האליטה הקורישית בתקופה המוסלמית לשמור על הזכויות הכלכליות של שבט קוריש כאשר טענה שזכויות אלה הוענקו לשבט עוד לפני האסלאם. מצד שני, הצגת שבט קורייש כיישות פוליטית עוד לפני האסלאם באה לחזק את השלטון המוסלמי באותה תקופה שהשתייך לשבט קורייש.
הערות שוליים

↑  מובא אצל אורי רובין, "נספח א: סדר התגלות פרקי הקוראן", הקוראן, תרגם מערבית אורי רובין, אוניברסיטת תל אביב, 2005, עמ' 552.
↑  פרשני הקוראן סבורים כי זוהי התייחסות לכעבה במכה. ראו למשל את תפסיר אבן עבאס לאיה שלוש.
↑  ראו חדית' מפי בן דודו של מוחמד עבדאללה אבן עבאס המובאת בתפסיר אבן-כאת'ר כאן.
↑  הזן אל-ח'טיב אל-שרביני (מת 1570), אל-סראג' אלמניר, בירות: דאר אחיאא אל-תראת' אלערבי, 2004, כרך 8, ע' 435
↑  ראו למשל את הפירושים של תפסיר אל-ג'לאלין ותפסיר אבן עבאס לאיה 2 כאן ופה בהתאמה.
| 0 | 1 | 2 |
| --- | --- | --- |
| הסורה הקודמת: סורת אל-פיל | הקוראן | הסורה הבאה: סורת אל-מאעון |
| הסורה הקודמת: סורת אל-פיל | סורה 106 | הסורה הבאה: סורת אל-מאעון |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  TDVİA: kureys-suresi  VIAF: 151163510114710930906   WorldCat (עם VIAF): 151163510114710930906
בירקה

בירקה (שוודית Birka) הוא אתר ארכאולוגי השוכן באי ביירקה (Björkö) שבימת מאלרן במרכז שוודיה, כ-30 ק"מ ממערב לסטוקהולם. קו החוף בתקופה הוויקינגית היה גבוה בכחמישה מטרים מקו החוף הנוכחי, וימת מלארן הייתה מפרץ של הים הבלטי. לכן האי ביירקה שכן במקום אידיאלי למסחר. בירקה אשר נוסדה במאה ה-8, הייתה מרכז מלאכה וסחר ראשון במעלה בתקופה הוויקינגית, וסחרה עם כל חלקי אירופה והמזרח. בירקה נחשבת ליישוב העירוני הראשון בשוודיה, ובשיאה מנתה כ-700 תושבים. העיר שגשגה עד המחצית השנייה של המאה ה-10 ואז ירדה מחשיבותה בד בבד עם ייסודה של סיגטונה אשר נטלה את תפקידה. בשנת 1993 הכריז אונסק"ו על בירקה כאתר מורשת עולמית.
היסטוריה

מועד ייסודה של בירקה אינו ידוע במדויק. הממצא הארכאולוגי מצביע על התפר שבין תקופת ונדל (אנ') (550-790) והתקופה הוויקינגית, דהיינו אמצע המאה ה-8. ניתן לתארך את דברי ימי היישוב לשני שלבים עיקריים - הראשון ממועד הקמתה ועד סוף המאה ה-9, עת יחסי המסחר שלה היו רק עם מערב אירופה. התקופה השנייה מסוף המאה ה-9 ועד נטישת העיר כמאה שנים לאחר מכן, מתאפיינת במסחר עם שטחי רוסיה של ימינו וחלקו המזרחי של העולם המוסלמי. בתקופה זו העיר גדלה והגיעה לשיא פריחתה.
המוצרים שבירקה ייצאה כללו בעיקר ברזל מברגסלאגן שממערב לה, פרווה מבעלי חיים שניצודו על ידי תושבי היישוב או שנלקחו בכוח מהסאמים, קרני אייל הצפון, שנהבי ניבתן, ענבר, דבש ונוצות אדרית. בנוסף, סחר עבדים נהג עם שוקי המזרח. הייבוא כלל חרס, זכוכית, מטבעות - במיוחד מכסף, מוצרי יוקרה דוגמת משי, רקמה ביזנטית ועוד.
חלק גדול מהידע אודות תולדות בירקה מגיע משני חיבורים - "חיי אנסקאר" (Vita Anskarii) מאת רימברט מהשנים 869–876, ו"מעשי הבישוף מהמבורג" (Gesta Hammaburgensis ecclesiae pontificum) מאת אדם מברמן. אנסקאר (אנ') היה נזיר פרנקי שנשלח בשנת 829 על ידי לואי החסיד לבירקה כדי לנצר את תושביה. הוא התקבל בידי המלך ביורן השני אשר התיר לו לפעול ביישוב. המלך לא התנצר אך אנסקאר הצליח לנצר את הרגייר (Hergeir), מושל העיר. אנסקאר נותר שנה וחצי בבירקה ואז שב להמבורג והיה לבישוף. אנסקאר שב לבירקה בשנים 852–853 ולאחר משא ומתן ממושך עם המלך אולוף הראשון הותר לו להקים כנסייה ביישוב. מעט מאוד ידוע על השליחות הנוצרית בשוודיה לאחר מותו של אנסקאר בשנת 865, אך אדם מברמן מזכיר בספרו ארכיבישוף בשם אוני אשר מת בשנת 936 בעת שליחות בבירקה. שני החיבורים מספקים מידע גם על הופגורדן השוכנת על האי אַדֱּלְ (Adelsö) הסמוך, שבו התגורר המלך. לא ברור אם מלכי הופגורדן היו מלכי שוודיה כולה או מלכים מקומיים, ונראה שלפחות באופסלה מלך מלך נוסף. למלך הייתה סמכות מסוימת בבירקה, אולם ליישוב הייתה מועצה ומושל משל עצמו. החוק בבירקה נקרא חוק בּיֶירְקֱּה או בִּיָירְקִּי (Björkö ו-Bjarkey בהתאמה) והצטיין בכך שקבע שוויון בין כל בני האדם, ללא קשר למקום מוצאם, דבר חריג באותה עת. חוק זה שימש בסיס לחוקים דומים של ערי מסחר אחרות בימי הביניים, וכן של חוקים מאוחרים יותר אשר הגדירו את מעמדן של ערים.
בירקה ירדה מגדולתה בבת אחת בשנת 970 לערך, אף שהיישוב המשיך והתקיים אל תוך המאה ה-11. אדם מברמן כתב כי בשנת 1060 לערך האתר היה נטוש לחלוטין. הסיבה המדויקת לשקיעתה של בירקה אינה ידועה וסביר שמדובר במספר גורמים שחברו להם יחדיו. עם אלה נמנים נסיגת קו החוף שהביאה לסגירת נתיבי שיט; הירידה בסחר עם מזרח אירופה בעקבות התקפות סוויאטוסלב, נסיך קייב באגן הוולגה, העתקת תפקידה של העיר לסיגטונה כ-35 ק"מ מצפון לעיר, ובנוסף שרידי חורבן מראים שבירקה הותקפה בסוף המאה ה-10.
האתר > האדמה השחורה

ליבו של האתר הארכאולוגי מכונה "האדמה השחורה" (Svarta Jorden) ובו התגוררו תושבי היישוב בתקופה הוויקינגית. הכינוי "האדמה השחורה" מייצג שכבה ארכאולוגית עשירה בממצא אורגאני שצבעו כהה, ואשר מבהיר כי האתר יושב במשך זמן רב. גובהה של שכבה זו הוא עד שני מטרים, ושטחה כ-7 הקטאר. היא תחומה במערב בקו החוף ובמזרח בחומה מבוצרת. עם זאת, בחלק מהתקופה היה היישוב גדול יותר והשתרע מעבר לחומה לכיוון צפון-מזרח, כך שכיסה שטח של 13 הקטאר. חלק משטח היישוב נפגע מאוחר יותר בשל עיבוד חקלאי. היישוב נחלק לחלקות שנתחמו ברחובות ובתעלות. בכל חלקה היו בית אחד או שניים וכן מבנים נספחים ששימשו כבתי מלאכה או כחנויות. המבנים נבנו מבוץ וקורות עץ (half-timbered) ונשאו גגות מעץ או כבול. הריכוז הגבוה של זרחן בקרקע וערך ההגבה הגבוה שלה, סייעו לשימור מתכות, ובאדמה השחורה נמצא מספר גדול של חפצי ברונזה וברזל וכן מטבעות, במיוחד ממקור מוסלמי, דבר המאשר את חשיבות המסחר עם המזרח. עוד נמצאו חפצי זכוכית, חרס, עצמות ואפילו בד.
האתר > הנמלים

ממערב ליישוב משתרע מפרץ קטן ורדוד אשר שימש ככל הנראה כמעגן, ונוסף לו שני מפרצים בצפונו של האי משמרים את הסיומת "האמן" (Hamn) שמשמעותה בשוודית היא נמל - קוגהאמן (Kugghamn) וקושהאמן (Korshamn). ייתכן והיה נמל נוסף בסוֹלוִיקסגרופן (Salviksgropen) בצפון-מזרח האי. במעגן הסמוך ליישוב התגלה רציף עשוי מלבני אבן באורך של כ-10 מטרים וברוחב של 3 מטרים וכן עמודי עגינה מעץ. מבנים דומים התגלו מאוחר יותר גם בשני הנמלים שבחופו הצפוני של האי.
האתר > הביצורים

בצידו המזרחי של היישוב שכנה חומה באורך של 700 מטרים, אשר הגיעה עד לגבעת המצודה בדרום. רק חלקה הצפוני של החומה באורך של 400 מטר השתמר והיתר נהרס, ככל הנראה בגלל עיבוד חקלאי. החומה הייתה עשויה משני קירות אבן מקבילים שביניהם חלל אשר מולא באדמה ובכבול. הקמת החומה נעשתה במספר שלבים אך לכל המוקדם בשנת 900, ובשל מטבע שנמצא בבסיס החומה ניתן לתארך חלק ממנה לשנת 925. חלקים מהחומה הוקמו מעל קברים אשר שולבו בה. כדי להגן על היישוב מן הים, חומה עשויה עץ המשיכה מערבה אל תוך המפרץ, ובה נקבעו שערים צפים. חלק מעמודי העץ של החומה עדיין נראים במפרץ.
בצידה הדרומי של העיר שכנה גבעה מבוצרת (Borgen) שהייתה אופיינית לתקופת הברונזה באירופה. כ-500 גבעות מבוצרות דומות התגלו באזור ימת מלארן לבדו. אולם בתקופה הוויקינגית גבעות מבוצרות כאלו הפכו נדירות, דבר שמאפשר להתייחס אל בירקה כשלב מעבר בין תקופת הברזל הגרמאנית למצודות המבוצרות של ימי הביניים. מבנה המצודה היה מסיבי וגם כיום הוא מתבלט באתר. הוא התאפיין בחומה חצי עגולה נושאת שינות מעץ, באורך של 350 מטרים, גובה של 2–3 מטרים ועובי של 7–8 מטרים. גם חומה זו הייתה עשויה משני קירות אבן מקבילים, והתווך מולא בחומר. בצידה המערבי של הגבעה לא הוקמה חומה, שכן בצד זה שכן מצוק שיורד אל הימה ואשר סיפק הגנה מספקת. נראה כי המצודה הוקמה במקביל להקמת היישוב, אולם בשני שלבים - חומה ראשונה עלתה באש בתחילת המאה ה-9 ואילו החומה המאוחרת, המסיבית יותר, ספגה מספר שריפות בסוף המאה ה-10. החומה הוקמה מעל מספר קברים, ובמיוחד קבר גדול מאמצע המאה ה-8 בו נקברו אדם רם מעלה וסוסו. בשל סמיכות הזמנים להקמת היישוב, ייתכן שאדם זה השתייך למשפחה שהקימה את בירקה.
האתר > הקברים

באי ביירקה שוכנים לפחות 2,500 קברים באזורים שונים. באזור הגדול ביותר (האמלאנדן - Hamlanden), השוכן צפונית-מזרחית לאדמה השחורה, מרוכזים 1,600 קברים, דבר ההופך אותו לאחד מבתי הקברות החשובים ביותר שהשתמרו מהתקופה בסקנדינביה. בנוסף נמצאו ריכוזים גדולים של קברים מדרום ומצפון למצודה. רק 1,600 מהקברים נחקרו ובחלקם יותר מאדם אחד, כך שקשה לאמוד את מספרם המדויק של האנשים אשר נקברו באי. שיטת הקבורה האופיינית ביותר לתקופה הוויקינגית הייתה שריפת גוויות והטמנת האפר מתחת לרוגם, ולעיתים נדירות יותר מתחת למבנה אבן. עם זאת בבירקה התגלו שלדים שלמים רבים, דבר המרמז על חדירת הנצרות ליישוב, או על קבורת זרים בהתאם למנהגם. בנוסף התגלו 111 אולמות קבורה שבהם הונחו ארונות עץ שבהם גופה וחפצים שונים, ולעיתים הוקם רוגם גדול מעל לקבר. קברים אלה שברבים מהם התגלו בני זוג, שייכים לאנשים רמי מעלה או לעשירים, והמספר המשמעותי של קברים מסוג זה מעיד על השפעה זרה. לעיתים נקברו גם סוסים בקברים אלה, והחפצים שהונחו בהם כוללים כלי נשק, תכשיטים, בגדי משי ומוצרי יוקרה נוספים. באחד מאולמות הקבורה התגלה בשנת 2017 שלד של אישה, דבר המעיד על קיומן של נשים לוחמות בעלות מעמד גבוה בחברה הוויקינגית. בתחילה חשבו החוקרים כי מדובר בגבר בשל כלי הנשק שנמצאו בקבר, אולם לאחר מכן הוכח כי מדובר באישה.
גלריה

דגם של בתים ויקינגיים באתר
חפירות ב"אדמה השחורה"
שחזור של סירות ויקינגיות בנמל הגישה לבירקה
גבעת המצודה - שרידי החומה החצי עגולה נראים בחלקה העליון של התמונה, ובחלקה התחתון המצוק היורד אל הימה
רוגם קבורה בהאמלאנדן
הערות שוליים

↑  Birka and Hovgården
| --- | --- |
בקרת זהויות :  NKC: ge167695  VIAF: 247660248   WorldCat (עם VIAF): 247660248
בחילה

| --- | --- |
 תחום:  גסטרואנטרולוגיה 
 קישורים ומאגרי מידע
 MeSH:  D009325
 סיווגים
 ICD-11:  MD90.0 
 
בחילה או קֶבֶס היא תחושת מחנק וחוסר נוחות בחלקו העליון של חלל הבטן, המחוללת דחף להקיא.
גורמים

בחילה עלולה להוות תסמין של מצבים ובעיות רפואיות שונות, לרבות תנועה מהירה (למשל ברכב או במתקן שעשועים), "בחילת בוקר" בשעת היריון, אלרגיות, זיהומים נגיפיים (ויראליים) ומחלות אחרות. בנוסף, זוהי תופעת לוואי של תרופות רבות, טיפולים כימותרפיים, אנטיביוטיים וסמי הרדמה.
בחילה עלולה לנבוע גם ממצבים נפשיים, לרבות מתח נפשי ודיכאון. אנשים מסוימים עלולים אף לחוש בחילה למראה דבר-מה אותו הם תופסים כדוחה או מגעיל. לריחות חזקים ודוחים עשויה להיות השפעה דומה. סיבות נוספות להופעת תחושת הבחילה הן מזון מעובד, חוסר איזון במיקרוביום, מחלת ההחזר הוושטי ועוד.
בעוד שבחילות והקאות לטווח קצר אינן מזיקות כשלעצמן, הן עלולות לאותת על קיומה של מחלה חמורה יותר. כשלבחילה נלוות הקאה למשך זמן ממושך, קיימת סכנת התייבשות (נוכח אובדן הנוזלים) או חוסר איזון אלקטרוליטי.
טיפול

טיפול סימפטומטי בבחילות ובהקאות עשוי לכלול הימנעות זמנית ממזון מוצק. בדרך כלל זוהי שיטה יעילה, שכן הבחילה כמעט תמיד גורמת לאובדן תיאבון. שתיית מזון נוזלי אף מטפלת ביעילות בסכנת ההתייבשות.
טיפול > טיפול באמצעות מזון ושתייה

ניתן לטפל בתחושת הבחילה בעזרת מוצרי מזון ושתייה הנמצאים בהישג יד. בין המאכלים, זנגביל העוזר בהפחתת בחילות עקב הריון וכימותרפיה, נענע יעילה בהפחתת תחושת הבחילה הנובעת מטיפול כימותרפי וקינמון המקל על תחושת הבחילה בעקבות כאבי מחזור. בין מוצרי השתייה המקלים גם הם על תחושת הבחילה, משקאות ספורט המכילים אלקטרוליטים (מינרלים). בנוסף, להקלה בבחילות מומלץ לאכול מאכלים עשירים בחלבון, להימנע משתייה מוגזת ומאכילת מאכלים חריפים או מתובלים.
ראו גם

מחלת נסיעה
מחלת ים
חמרמורת
גועל
הערות שוליים

↑  בחילות והקאות הנלוות לטיפול כימי וקרינתי, באתר האגודה למלחמה בסרטן
↑  10 סיבות לכך שאתם סובלים מבחילות, באתר ‏מאקו‏, 21 בינואר 2020
| --- | --- |
בקרת זהויות :  NLI: 987007560760105171  BnF: cb12493982c (data)  GND: 4061361-6  LCCN: sh85090324  LNB: 000308880 
ערך זה הוא קצרמרבנושא מחלות. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הופעת הביטלס על הגג

בניין משרדי חברת אפל תקליטים, בה נערכה ההופעה על הגג
הופעת הביטלס על הגג הוא הכינוי שניתן להופעה הפומבית האחרונה של להקת הביטלס, אשר נערכה ב-30 בינואר 1969, על גג משרדי חברת התקליטים Apple Corps ברחוב סאוויל 3 (Savile Row) בלונדון. בשעות הצהריים, בליווי הקלידן בילי פרסטון, הפתיעה הלהקה את עוברי האורח בהופעה מאולתרת ולא רשמית שנמשכה 42 דקות, במהלכה ניגנה הלהקה חמישה משיריה, עד שמשטרת המטרופולין של לונדון אילצה אותם להפסיק את ההופעה בטענה שהם מפריעים למנוחת השכנים. קטעי וידאו אשר צולמו במהלך אותה הופעה שימשו כחומר לסרט התיעודי Let It Be שיצא בשנת 1970 והסרט The Beatles: Get Back שהופץ בדיסני+ ב-2021.
רקע

על אף שלא פורסם דבר אודות ההופעה, עוד לפני כן תכננו הביטלס להופיע בהופעה חיה במהלך ההקלטות לאלבום שתחילה תוכנן להיקרא Get Back, אך בפועל נקרא Let It Be, בינואר של אותה שנה. לדברי הסופר מרק לווינסון (Lewinsohn), לא ידוע מי עמד מאחורי רעיון ההופעה על הגג, אך הוא הוצע ימים ספורים לפני המאורע. ג'ורג' האריסון הזמין את הקלידן בילי פרסטון, כמוזיקאי מלווה. בזכרונותיו, מעלה פרסטון כי מי שעמד מאחורי רעיון ההופעה על גג משרד אפל תקליטים היה ג'ון לנון. רינגו סטאר מעלה בזיכרונותיו:
באוטוביוגרפיה שלו, טוען גלין ג'ונס (Johns), טכנאי הסאונד, כי הוא זה שעמד מאחורי הרעיון. לעומת זאת, קן מנספילד (Mansfield), מנהל חברת אפל תקליטים, טען כי ככל הנראה הרעיון הגיע ממייקל לינדזי־הוג (Lindsay-Hogg), במאי הסרט Let It Be.
שֶמע ההופעה הוקלט בטכניקת "דאבל טראקינג" (אנ') באולפן במרתף הבניין, על ידי אלן פרסונס. במאי הקולנוע מייקל לינדזי־הוג, שליקט חומרים לסרטו, הביא צוות צילום כדי שיתעד את ההופעה מכמה זוויות, כולל תגובתם של האנשים ברחוב. לאחר ההופעה גנזו הביטלס את חומרי ההקלטה.
כשהתחילו לנגן ניכר היה שקהל הצופים ברחוב מופתע מהמחזה, בעודם נושאים את עיניהם לגג בקומה החמישית. עם התפשטות השמועה, החלו המוני צופים להתקהל ברחוב ובגגות הסמוכים. בעוד שרוב המתקבצים הגיבו בהתלהבות רבה, משטרת המטרופולין של לונדון לא ראתה זאת בעין טובה, וחששה שהרעש יפריע למנוחת השכנים ושההמולה תשבש את סדרי התנועה, והורתה לפזר את ההתקבצות ולהפסיק את ההופעה. תחילה, סירבו עובדי אפל לתת לשוטרים להיכנס לבניין, אך נאותו להכניסם לאחר שאויימו במעצר.
כשהופיעו השוטרים בפתח הגג, הבינו חברי הלהקה כי ייאלצו לסיים את ההופעה, אך בכל זאת המשיכו לנגן למשך כמה דקות נוספות. בעודם שרים Get Back, אילתר פול מקרטני את מילות השיר כדי לשקף את המצב הנוכחי: "שוב ניגנת על הגגות, ואתה יודע כי אימך אינה אוהבת את זה, היא תאסור אותך!" ("You've been playing on the roofs again, and that's no good, 'cause you know your Mummy doesn't like that ... she gets angry ... she's gonna have you arrested!"). כשסיימו לנגן, הפטיר ג'ון לנון בנימה מליצית ואמר, "ברצוני לומר תודה בשמנו ובשם ההרכב, ואני מקווה שעברנו את האודישן".
מחוות

מאורע זה נחשב לאירוע מכונן בתולדות מוזיקת הרוק, ולנקודת מפנה ששינתה את פני המוזיקה המודרנית, והוא זכה למחוות ברחבי העולם מאומנים שונים.
בין האמנים המפורסמים ניתן למנות את להקת U2, שאת הווידאו קליפ לשירם Where the Streets Have No Names, צילמו על גג בלוס אנג'לס בשנת 1987 ואת להקת רד הוט צ'ילי פפרס בווידאו קליפ לשירם The Adventures of Rain Dance Maggie שיצא ב-2011.
בסרט המחזמר מ-2007, "Across The Universe", שנכתב בהשראת הביטלס, העוקבת אחר צעירים מליברפול שמקימים להקה, נראים חברי הלהקה עולים לאחד הגגות ומופיעים שם, עד שבסופו של דבר מגיחה המשטרה ומאלצת אותם להפסיק את ההופעה.
בישראל, להקת איפה הילד צילמו את הווידאו קליפ לשירם "מה שעובר עליי" על גג בתל אביב. בשנת 2004, במסגרת סבב ההופעות לרגל איחודה מחדש, הופיעה להקת משינה על גג.
רשימת השירים

במהלך ההופעה נוגנו חמישה שירים, כמה מהם נוגנו וצולמו בכמה טייקים, לפי הסדר הכרונולוגי הבא:
Get Back (טייק ראשון)
Get Back (טייק שני)
Don't Let Me Down (טייק ראשון)
I've Got a Feeling (טייק ראשון)
One After 909
Dig A Pony
I've Got a Feeling (טייק שני)
Don't Let Me Down (טייק שני)
Get Back (טייק שלישי)
חברי ההרכב

ג'ון לנון - גיטרה חשמלית, שירה
פול מקרטני - גיטרת בס, שירה
ג'ורג' האריסון - גיטרה חשמלית, שירה
רינגו סטאר - תופים
בילי פרסטון - פנדר רודס